א-זבאבדה

אַ-זַּבַּאבִּדַה (בערבית: الزبابدة), ובהגייה פלסטינית אֶ-זַּבַּאבְּדֶה, הוא כפר פלסטיני נוצרי בהרי השומרון, כ-10 קילומטרים דרומית לג'נין, על כביש טובאס–קבאטיה (588) וכ־2 ק"מ דרומית לאוניברסיטה הערבית־אמריקאית בג'נין. בכפר ובסביבתו נמצאו שרידים מתקופת הברונזה התיכונה II, תקופת הברזל I ו-II, מהתקופה הביזנטית וכן מהתקופה הממלוכית והעות'מאנית. הכפר הנוכחי הוקם בשנת 1834 בידי שלוש משפחות נוצריות (יוונים-אורתודוקסים) מן הכפר טייבה, שרכשו את השטח ממוסלמים מג'נין. הכפר מוזכר בדו"ח הקרן לחקר ארץ ישראל משנת 1882 ככפר בגודל בינוני השוכן בקצהו הדרומי של שטח חקלאי מעובד, ואדי א-סלהב, ומקבל מימיו מבאר במזרח הכפר. הנציגות הקתולית הלטינית ביססה את נוכחותה בכפר ב-1883. לפי סקר האוכלוסין המנדטורי מ-1922 מנה הכפר 482 תושבים. בסקר הכפרים משנת 1945 נאמדה האוכלוסייה ב-870 תושבים, ושטח הכפר כלל 5,719 דונמים. בשנת 1967 התגוררו בכפר 1,500 איש. בסקר הר מנשה נספרו בו 35 בורות מים – עדות לגודלו של הכפר. עיקר פרנסת התושבים מחקלאות: עצי הזית מכסים כשליש מן השטח המעובד, בשאר השטח מגדלים דגנים וירקות. בכפר ארבעה בתי ספר: בית הספר הלטיני, שבו לומדים גם ילדים רבים מכפרים אחרים, שני בתי ספר ממלכתיים (אחד לבנות ואחד לבנים) ובית הספר של האוניברסיטה הערבית-אמריקנית. בכפר מצויות חמש כנסיות ושני מסגדים. לכל זרם נוצרי כנסייה משלו: כנסייה קתולית, כנסייה יוונית-אורתודוקסית, כנסייה יוונית-קתולית וכנסייה אוונגלית. כשני שלישים מתושבי הכפר הם ערבים נוצרים. ראש הכפר, על פי חוק, חייב להיות נוצרי.[דרוש מקור] הכפר הופיע בסרט קצר "מלח הארץ: נוצרים פלסטינים בצפון הגדה המערבית" (אנ'), שבחן את חייהם של תשעה נוצרים פלסטינים המתגוררים בשומרון. הסרט הופק על ידי Salt Films, Inc., בשנת 2004, על ידי מיסיונרים פרסביטריאנים כאשר הם חיו ועבדו בכפר זבאבאדה. שטח הכפר הוא 5,719 דונם, מתוכם 5,713 דונם משוייכים לתושבים ו-6 דונם מושע. בשנת 1945 השטח הבנוי של כפר היה כ 23 דונם, 5,577 דונם שימשו לחקלאות ו-119 דונם היו אדמות בור. לפי אגדה מקומית, האם הבתולה עברה כאן עם בת דודתה אלישבע, אמו של יוחנן המטביל. במאה ה-19 התגוררה כאן האחות מארי אלפונסין דניל גטאס. מדיה וקבצים בנושא א-זבאבדה בוויקישיתוף פרטים על הכפר (בגרמנית) מידע על אתר א-זבאבדה, בארכיון המנדטורי באתר רשות העתיקות Ādām Zerṭāl, The Manasseh Hill Country survey 2, BRILL, 2004, ISBN 9789004163690. (באנגלית) Alain Epp Weaver, , 'The crescent and the cross are the marks on my hands: The performance of Palestinian unity amid political fragmentation,', Paul S Rowe, John H.A. Dyck, Jens Zimmermann (eds.) Christians and the Middle East Conflict,, Routledge, 2014, עמ' pp.137-151 C. R. (Claude Reignier) Conder, Horatio Herbert Kitchener Kitchener, Edward Henry Palmer, Walter Besant, The survey of western Palestine : memoirs of the topography, orography, hydrography, and archaeology, London : Committee of the Palestine exploration fund, 1881-1883 נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com. الزبابده قضاء جنين - al-Zababida (א-זבאבדה), באתר Palestine Remembered Pcbs - הלשכה המרכזית לסטטיסטיקה של הרש"פ, التجمعات السكانية في محافظة جنين حسب نوع التجمع، وتقديرات اعداد السكان، 2007-2016 - אשכולות אוכלוסייה בנפת ג'נין לפי סוג אשכול ואומדני אוכלוסייה, 2007-2016, באתר web.archive.org "Salt of the Earth: Palestinian Christians in the Northern West Bank". 13 March 2018. Retrieved 13 March 2018 – via www.imdb.com, IMDb, ‏2004 Sarah Irving, Palestine, Bradt Travel Guides, 2011, ISBN 978-1-84162-367-2. (באנגלית)